**Samningur um rekstur umdæmisráðs barnaverndar**

1. gr.

*Umdæmisráð barnaverndar, aðild og lagagrundvöllur*

Sveitarfélögin X reka saman umdæmisráð barnaverndar.

Samningur þessi er gerður með vísan til 14. gr. barnaverndarlaga nr. 80/2002 þar sem fjallað er um skipan umdæmisráðs barnaverndar.

Önnur sveitarfélög geta orðið aðilar að umdæmisráðinu með samþykki allra aðildarsveitarfélaga og með undirritun viðauka við samning þennan.

2. gr.

*Skipan umdæmisráðs*

*Umdæmisráðið skipa A, sem er formaður, B og C. Varamenn þeirra eru E, F og G.*

*EÐA*

*Sveitarfélag X fær umboð annarra aðildarsveitarfélaga til að undirbúa og ganga frá skipan umdæmisráðs barnaverndar. Skal það gert með formlegri undirritun þeirra sveitarfélaga á skipunarbréf ráðsmanna.*

*EÐA*

*Aðildarsveitarfélögin skulu koma sér saman um skipan þriggja manna valnefndar sem fær umboð sveitarfélaganna til að ganga frá skipan umdæmisráðs barnaverndar. Ef skipa þarf nýjan aðal- eða varamann á skipunartíma ráðsins annast valnefnd þá skipan einnig.*

*EÐA*

*Sérstök X manna valnefnd annast skipan umdæmisráðs barnaverndar. Aðildarsveitarfélögin koma sér saman um skipan X fulltrúa en sá ráðherra sem fer með málefni barnaverndar skipar einn fulltrúa í valnefndina. Ef skipa þarf nýjan aðal- eða varamann á skipunartíma ráðsins annast valnefnd þá skipan einnig.*

*EÐA*

*Aðildarsveitarfélögin skulu koma sér saman um skipan ráðsmanna og skrifa öll undir skipunarbréf þeirra. Nái aðildarsveitarfélögin ekki samkomulagi um skipan ráðsmanna skulu þau leita til þess ráðherra er fer með málefni barnaverndar og óska eftir að hann hlutist til um val á ráðsmönnum.*

Ef ráðsmaður óskar lausnar eða er vikið úr ráðinu vegna framkomu hans eða skorts á almennu hæfi til setu í því skal skipa nýjan ráðsmann í hans stað til þess tíma sem eftir er af skipunartíma ráðsins. Staðið skal að skipun nýs aðal- eða varamanns með sama hætti og upphaflegri skipan.

Um hæfi ráðsmanna fer samkvæmt 2. mgr. 14. gr. barnaverndarlaga.

Skipunartími ráðsmanna er frá 1. janúar 2023 til 31. desember 2027.

3. gr.

*Verkefni umdæmisráðs*

Með samningi þessum fela aðildarsveitarfélögin umdæmisráðinu öll þau hlutverk sem því eru fengin í barnaverndarlögum og eftir atvikum öðrum lögum.

Umdæmisráð eru sjálfstæð í störfum sínum og standa utan við almenna stjórnsýslu sveitarfélaga. Ráðsmenn umdæmisráðs barnaverndar taka ekki við fyrirmælum um meðferð einstakra mála.

Umdæmisráð tekur eftirfarandi ákvarðanir með úrskurði sbr. tilvitnuð ákvæði barnaverndarlaga:

1. Beiting úrræða án samþykkis foreldra, sbr. 26. gr.
2. Vistun barns utan heimilis í allt að fjóra mánuði, sbr. 27. gr.
3. Heimild til barnaverndarþjónustu um að gera kröfu fyrir dómi um vistun barns í allt að tólf mánuði, sbr. 28. gr.
4. Heimild til barnaverndarþjónustu um að gera kröfu fyrir dómi um forsjársviptingu, sbr. 29. gr.
5. Umgengni í fóstri og við vistun, sbr. 74. og 81. gr.

Barnaverndarþjónusta undirbýr og fer fram á úrskurð umdæmisráðs barnaverndar vegna mála sem lúta úrskurðarvaldi ráðsins. Þegar farið hefur verið fram á úrskurð umdæmisráðs getur ráðið lagt fyrir barnaverndarþjónustu að afla frekari gagna sem ráðið telur nauðsynleg til að komast að niðurstöðu í málinu.

Umdæmisráðið annast sjálft ritun úrskurða og boðun funda með málsaðilum ef þörf er á.

Um ályktunarhæfi og form úrskurða umdæmisráðs barnaverndar fer samkvæmt stjórnsýslulögum.

Þegar fyrir liggur úrskurður umdæmisráðs barnaverndar ber barnaverndarþjónustu án tafar að koma honum til framkvæmdar í samræmi við hagsmuni barnsins.

Gögn sem verða til hjá umdæmisráði barnaverndar, skulu varðveitt hjá barnaverndarþjónustu í gagnagrunni og stafrænum lausnum sem eru starfrækt af Barna- og fjölskyldustofu. Varðveita skal upplýsingarnar í skjalasöfnum viðkomandi barnaverndarþjónusta þar til gagnagrunnur og starfrænar lausnir eru fullbúnar. Umdæmisráð barnaverndar hefur aðgang að gögnum mála hjá viðkomandi barnaverndarþjónustu. Umdæmisráð barnaverndar skal vinna gögn barnaverndarmála í gagnagrunni og stafrænum lausnum sem eru starfrækt af Barna- og fjölskyldustofu í samræmi við reglugerð sem ráðherra setur.

4. gr.

*Aðbúnaður og aðsetur umdæmisráðs og tengiliðir*

Aðildarsveitarfélögin útvega ráðsmönnum nauðsynlegan búnað s.s. tölvur, síma og internettengingu.

Umdæmisráð hefur ekki fast aðsetur en aðildarsveitarfélögin skuldbinda sig til að útvega þeim fundaraðstöðu á hverjum stað eftir því sem nauðsyn krefur.

Yfirmaður barnaverndarþjónustu annast nauðsynleg samskipti við umdæmisráð barnaverndar.

Formaður umdæmisráðs hefur yfirstjórn ráðsins með höndum og er tengiliður umdæmisráðs við aðildarsveitarfélög og barnaverndarþjónustur þeirra.

*Valkvætt: Umdæmisráðinu er heimilt að ráða til sín starfsmann í x% starfshlutfalli til að aðstoða ráðið við hlutverk sitt.*

5. gr.

*Þóknun ráðsmanna*

Ráðsmenn fá greidda fasta þóknun á mánuði fyrir setu í ráðinu. Þóknun formanns er X kr., þóknun annarra aðalmanna er Z kr. og þóknun varamanna Y. kr. á mánuði.

*Valkvætt: Auk fastrar þóknunar er greidd sérstök þóknun fyrir hvert mál sem kemur til kasta nefndarinnar. Þóknun formanns er X kr. fyrir hvert mál en þóknun annarra sem taka þátt í meðferð málsins, hvort sem það eru aðal- eða varamenn eru Z kr.*

*Eða*

*Valkvætt: Auk fastrar þóknunar er greidd sérstök þóknun hvert mál sem kemur til kasta nefndarinnar. Þóknun formanns er X kr. fyrir hvert mál en þóknun annarra sem taka þátt í meðferð málsins, hvort sem það eru aðal- eða varamenn eru Z kr.*

Ráðsmenn fá greiddan útlagðan ferðakostnað samkvæmt framlögðum reikningum.

*Valkvætt: Laun starfsmanns umdæmisráðsins skulu taka mið af viðeigandi kjarasamningum.*

6. gr.

*Skipting kostnaðar milli sveitarfélaga*

Föst þóknun ráðsmanna sbr. 1. mgr. 5. gr. og almennur kostnaður við rekstur ráðsins sbr. 1. mgr. 4. gr. skiptist milli sveitarfélaga í samræmi við fjölda íbúa sem Hagstofa Íslands birtir 1. janúar ár hvert.

*Valkvætt: Kostnaður vegna launa starfsmanns sbr. 4. mgr. 5. gr. skiptist milli sveitarfélaga í samræmi við fjölda íbúa sem Hagstofa Íslands birtir 1. janúar ár hvert.*

Kostnaður vegna einstakra mála sbr. 2. og 3. mgr. 5. gr. greiðist af viðkomandi sveitarfélagi.

7. gr.

*Úrsögn sveitarfélags*

Ákveði sveitarfélag að hætta aðild að umdæmisráð skv. samningi þessum og ganga inn í annað umdæmisráð skal viðkomandi sveitarfélag tilkynna það með skriflegum hætti. Tekur úrsögn þá gildi við næstu mánaðamót að því gefnu að sveitarfélagið hafi greitt upp allan þann kostnað sem því ber sbr. 5. gr.

8. gr.

*Gildistaka*

Samningur þessi öðlast gildi 1. janúar 2023 og gildir til 31. desember 2027.